Natalia Kuikka vuonna 2018.
**Natalia Kuikka** (s. 1. joulukuuta 1995 Kemi) on suomalainen jalkapalloilija, joka edustaa Yhdysvaltain NWSL-sarjassa pelaavaa Portland Thornsia. Hänet valittiin vuosina 2017, 2020 ja 2021 Palloliiton vuoden naispelaajaksi. Kuikka voitti kauden 2022 NWSL-liigan mestaruuden Portlandin joukkueessa. Urheilutoimittajain liitto nimesi hänet 2022 vuoden jalkapalloilijaksi.

Ensimmäiset naisten maaottelunsa Kuikka pelasi kesäkuussa 2013 Ranskaa ja Sveitsiä vastaan. Vuoden 2013 EM-kilpailuissa hän tuli vaihtopelaajana kentälle kaikissa Suomen kolmessa ottelussa. Maaliskuun 2021 loppuun mennessä hän on pelannut 58 naisten maaottelua ja tehnyt niissä kolme maalia. Ensimmäisen maaottelumaalinsa hän teki EM-karsintaottelussa Espanjaa vastaan lokakuussa 2015, toisen EM-karsintaottelussa Irlantia vastaan kesäkuussa 2016 ja kolmannen EM-karsintaottelussa Kyprosta vastaan marraskuussa 2019. Kuikka edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.

Kotimaassa Kuikka edusti viimeksi kemiläistä Merilappi Unitedia, josta hän siirtyi kesällä 2015 Yhdysvaltain yliopistosarjaan. Merilappi Unitedissa pelatessaan hänet valittiin kaudella 2012 naisten Ykkösen parhaaksi pelaajaksi.

Kuikka valmistui vuoden 2018 lopussa Yhdysvalloissa Floridan osavaltionyliopistosta kriminologiksi ja voitti Yhdysvaltain naisten yliopistosarjan mestaruuden koulunsa joukkueessa ja valittiin koko sarjan parhaaksi pelaajaksi. Keväällä 2019 Kuikka siirtyi Ruotsiin naisten pääsarjaan eli Damallsvenskaniin ja siellä pelaavaan pelaavaan Göteborgiin. Lokakuussa 2020 hän solmi Portland Thornsin kanssa vuoden 2021 alusta alkavan kaksivuotisen sopimuksen.

Lähteet
-------

1. ↑  Halonen, Mika: Kemistä Portlandiin  4.7.2022. Yle. Viitattu 12.2.2023.
2. ↑  STT Urheilu: Helmarien Natalia Kuikka siirtyy Yhdysvaltoihin kahden vuoden sopimuksella *Yle Urheilu*.  30.10.2020. Viitattu 30.10.2020.
3. ↑  Anna Auvinen naisten liigan vuoden pelaaja *palloliitto.fi*.  4.11.2017.  Arkistoitu 7.11.2017. Viitattu 30.10.2020.
4. ↑  Teemu Pukki ja Natalia Kuikka arvostettiin Vuoden pelaajiksi *Yle.fi*.  3.12.2020.
5. ↑  Hirvonen, Hinni; Korhonen, Antti-Jussi: Tim Sparv voitti Captain's Ball -palkinnon *Yle Urheilu*.  2.12.2021. Viitattu 19.12.2021.
6. ↑  Forsberg, Paavo: Amerikkalaismedian hehkuttama Natalia Kuikka teki suomalaista jalkapallohistoriaa – Portland Thorns nousi vaikeuksien keskeltä NWSL:n mestariksi  30.10.2022. Yle. Viitattu 30.10.2022.
7. ↑  Jakonen, Nina: Lajien parhaat urheilijat 2022 on valittu  9.1.2023. Urheilutoimittajain liitto. Viitattu 9.1.2023.
8. 1 2  Natalia Kuikka Suomen Palloliitto.  Arkistoitu 9.4.2016. Viitattu 20.12.2016.
9. ↑
10. ↑
11. ↑
12. ↑  Natalia Kuikka Suomen Palloliitto.  Arkistoitu 15.4.2019. Viitattu 25.3.2021.
13. ↑  Espanja kaatoi Suomen naiset niukasti EM-karsinnassa *Iltalehti*.  27.10.2015. Viitattu 19.2.2021.
14. ↑  Suomen jalkapallonaiset murskasivat Irlannin *Turun Sanomat*.  3.6.2016. Viitattu 19.2.2021.
15. ↑  Helmarien voittokulku jatkui suvereenilla esityksellä *palloliitto.fi*.  7.11.2019. Viitattu 19.2.2021.
16. ↑  Natalia Kuikka FIFA.  Arkistoitu 2.6.2015. Viitattu 2.6.2015. (englanniksi)
17. ↑  Merilappilaisille satoi palkintoja Lapin urheilugaalassa
18. ↑  Yliopistojalkapallon mestari Natalia Kuikka tottui Yhdysvalloissa yksityiskoneisiin ja pormestarin kehuihin, nyt edessä on kimppa-asunto Ruotsissa ja unelma ammattilaisuudesta *yle.fi*. Viitattu 14.3.2019.
19. ↑  Kuparinen, Heikki: Natalia Kuikka jatkaa uraansa huippuliigassa USA:n tähtipelaajien seurassa *Suomifutis*.  30.10.2020. Viitattu 19.2.2021.

Suomen joukkue – Jalkapallon naisten EM-kilpailut 2013
1 Meriluoto |
2 Liljedahl |
3 Hyyrynen |
4 Lehtinen |
5 Saario |
6 Kivistö |
7 Kukkonen |
8 Nokso-Koivisto |
9 Tolvanen |
10 Alanen |
11 Heroum |
12 Välimaa |
13 Kivelä |
14 Talonen |
15 Puranen |
16 Westerlund |
17 Lyytikäinen |
18 Kuikka |
19 Malinen |
20 Sjölund |
21 Vanhanen |
22 Leppikangas |
23 Korpela |
Valmentaja Jeglertz

Suomen joukkue – Jalkapallon naisten EM-kilpailut 2022
1 Talaslahti |
2 Pikkujämsä |
3 Hyyrynen |
4 Öling |
5 Koivisto |
6 Auvinen |
7 Engman |
8 Ahtinen |
9 Kemppi |
10 Alanen |
11 Heroum |
12 Tamminen |
13 Danielsson |
14 Kollanen |
15 Kuikka |
16 Westerlund |
17 Franssi |
18 Sällström |
19 Sainio |
20 Summanen |
21 Rantanen |
22 Rantala |
23 Korpela |
Valmentaja Signeul



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |